Проектите на община Враца 
финансирани по Европейски и национални програми

Проектите, по които се работи в Общината през 2020 година, са дадени в Приложение 5. Те са разделени на 3 групи: А) ОДОБРЕНИ ПРОЕКТИ на общината и общинските структури - Изпълнени към 31.12.2020 г. и В процес на изпълнение към 31.12.2020 г; Б) Внесени в оценка към 31.12.2020 г.; В) В процес на подготовка/ Възможности по Индикативните годишни програми на ОП
ОДОБРЕНИ ПРОЕКТИ на общината и общинските структури 

I) Изпълнени към 31.12.2020 г
Община Враца завърши работа по 12 от одобрените проекти  на стойност около 13 млн. лв., с осигурено финансиране. Програмите, по които са финансирани проектите, са: ОП „Околна среда“ (ОПОС), ОП „Региони в растеж“ (ОПРР), и ОП „Развитие на човешките ресурси“ (ОПРЧР), Фонд за Европейската комисия, Държавен бюджет, Национален план за действие по заетостта и „Красива България“.
II) В процес на изпълнение към 31.12.2020 г
През 2020 г. продължи работа по 21 одобрени за финансиране проектни предложения, подготвени през 2019 г. и 2020 г. Те са по ОП „Развитие на човешките ресурси“ (ОПРЧР), ОП „Региони в растеж“ (ОПРР), ОП „Околна среда“ (ОПОС), ОП Добро управление, Междуведомствена комисия за възстановяване и подпомагане към Министерски съвет на Република България, Финансов механизъм на Европейското икономическо пространство, Постановление на Министерски съвет, УРБАКТ, Interreg, Агенция за хора с увреждания, Европейската комисия, Програма POMAKT, Целева програма „Топъл обяд у дома в условията на извънредна ситуация – 2020 г.“ и др.
Стойността на изпълняваните договори по проектите е около 179 млн. лв. (около 114 млн. лв., без „Интегрирания проект за воден цикъл на Враца“). 

Б) Внесени в оценка в институции към 31.12.2020 г.;
В оценителни комисии има 9 бр. проекти, на стойност около 18 млн. лв. Проектите са по програми за НДЕФ, ОП „Околна среда“ 2014-2020, Българска Агенция за инвестиции, Американско посолство, Опазване на околната среда и климатични промени, Министерство на младежта и спорта, Възнобновяема енергия, енергийна ефективност, енергийна сигурност и Красива България.
В) В процес на подготовка/ Възможности по Индикативните годишни програми на ОП
През 2020 г. продължи работата по подготовка на нови проектни предложения, допустими за финансиране по оперативните програми и различни национални програми. Това са ОП „Развитие на човешките ресурси“ 2014-2020, Финансов механизъм на Европейското икономическо пространство, Проект „Красива България“ 2020, Оперативна програма за храни и/или основно материално подпомагане, Агенция за хората с увреждания.

